-सर्च ऑपरेशन में अर्द्ध सैनिक बलों और पुलिस की 50 टीमें जुटीं। इसके अलावा 10 टीमों को रिजर्व रखा गया। सेना की चार कंपनियाें ने डेरा के बाहर सुरक्षा को संभाला।डेरा सच्‍चा सौदा में तीन दिनों तक चले सर्च ऑपरेशन में कई जानकारियां मिली हैं। इन तीन दिनों में ये खुलासे हुए ।पूरे सर्च ऑपरेशन की वीडियोग्राफी भी की गई है। इसके लिए 60 फोटाग्राफर व वीडियोग्राफर लगाए गए हैं। 60 लोहार भी ताले तोड़ने के लिए लगाए गए थे।पहले दिन के ऑपरेशन में कई राज सामने आए। इस दौरान संदिग्‍ध हालत में पांच लड़के मिले। इनमें से दाे नाबालिग बच्‍चों को बाल संरक्षण टीम को सौंप दिया गया व अन्‍य तीन को पुलिस ने अपनी निगरानी में लिया।डेरे में कंट्राेल रूम और तीन कमरों को सील किया। भारी संख्‍या में नई और पुरानी करंसी बरामद हुई। यह भी जानकारी मिली कि पुरानी करंसी से भरे दो कमरों को सील किया गया। कंट्रोल रूम में रिकॉर्डिंग की मशीन में भी पाई गई। इसे सील कर दिया गया।डेरा सच्‍चा सौदा द्वारा चलाई जा रही प्‍लास्टिक करंसी भी बरामद हुई। यह करंसी डेरे के पास मार्केट में मिली।